KOMISIJOS SPRENDIMAS
2005 m. rugsėjo 8 d.
dėl apsaugos priemonių nuo Niukaslio ligos Bulgarijoje
(pranešta dokumentu Nr. C(2005) 3389)
(Tekstas svarbus EEE)
(2005/648/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnį,
kadangi:
(1)
2005 m. rugpjūčio 23 d. Bulgarija patvirtino Niukaslio ligos protrūkį Bulgarijos Vratsa administraciniame rajone. Niukaslio liga yra labai užkrečiama naminių ir laukinių paukščių virusinė liga, ir kyla pavojus, kad ligos sukėlėjas gali būti įvežtas vykstant tarptautinei prekybai gyvais naminiais paukščiais ir paukštienos produktais.
(2)
Atsižvelgiant į pavojų gyvūnų sveikatai, jei ligos sukėlėjas patektų į Bendriją, reikėtų imtis priemonių sustabdant gyvų paukščių, bėgiojančių paukščių, laukinių bei ūkiuose auginamų plunksnuočių ir šios rūšies perinti skirtų kiaušinių importą iš Bulgarijos.
(3)
Bulgarija pateikė papildomos informacijos apie dėl ligos susidariusią padėtį ir paprašė importą į Bendriją sustabdyti tik iš Vratsa administracinio rajono, nes kituose šalies rajonuose situacija yra patenkinama. Turima informacija šiuo metu leidžia apriboti apsaugos priemones ir jas taikyti konkrečiam regionui.
(4)
Todėl turėtų būti sustabdytas šviežios paukščių, bėgiojančių paukščių ir laukinių bei ūkiuose auginamų plunksnuočių mėsos preparatų ir mėsos produktų, kurie sudaryti iš arba kuriuose yra tų paukščių mėsos, pagamintų iš paukščių, paskerstų po 2005 m. liepos 16 d., importas iš Bulgarijos Vratsa administracinio rajono į Bendriją.
(5)
Komisijos sprendimu 2005/432/EB (3) nustatomas trečiųjų šalių, iš kurių valstybės narės gali leisti importuoti mėsos produktus, sąrašas ir nustatoma tvarka siekiant išvengti ligos perdavimo per tokius produktus rizikos. Tvarka, kuri turi būti taikoma produktui, priklauso nuo tos rūšies gyvūnų, iš kurių gaunama mėsa, sveikatos padėties kilmės šalyje; siekiant išvengti nereikalingo prekybos apsunkinimo, paukštienos produktus, kurių kilmės šalis yra Bulgarija, ir kurie visu savo tūriu yra apdoroti ne mažiau kaip 70 °C temperatūroje, turėtų būti leidžiama importuoti toliau.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės sustabdo gyvų paukščių, bėgiojančių paukščių, laukinių bei ūkiuose auginamų plunksnuočių ir šios rūšies perinti skirtų kiaušinių importą iš šio sprendimo priede išvardytų Bulgarijos administracinių rajonų.
2 straipsnis
Valstybės narės sustabdo toliau nurodytų produktų importą iš šio sprendimo priede išvardytų Bulgarijos administracinių rajonų:
a)
šviežios paukščių, bėgiojančių paukščių mėsos, laukinių bei ūkiuose auginamų plunksnuočių ir
b)
mėsos preparatų ir mėsos produktų, sudarytų iš arba kuriuose yra a punkte nurodytų rūšių paukščių mėsos.
3 straipsnis
1. Nukrypdamos nuo 2 straipsnio a ir b punktų valstybės narės leidžia importuoti minėtame straipsnyje nurodytus produktus, pagamintus iš paukščių, bėgiojančių paukščių, ūkiuose auginamų bei laukinių plunksnuočių, kurių kilmės vieta yra šio sprendimo priede išvardyti Bulgarijos administraciniai rajonai, ir kurie buvo paskersti ar nužudyti iki 2005 m. liepos 16 d.
2. Veterinarijos pažymėjimuose, pridedamuose prie 1 dalyje minėtų produktų siuntų, įrašomi tokie žodžiai:
„Šviežia paukščių mėsa ir (arba) šviežia bėgiojančių paukščių mėsa, ir (arba) šviežia laukinių plunksnuočių mėsa, ir (arba) šviežia ūkiuose auginamų plunksnuočių mėsa, ir (arba) mėsos produktas, sudarytas iš arba kuriame yra paukščių, bėgiojančių paukščių, laukinių bei ūkiuose auginamų plunksnuočių mėsos (4) kaip nustatyta Sprendimo 2005/648/EB 3 straipsnio 1 dalyje.
3. Nukrypdamos nuo šio sprendimo 2 straipsnio b punkto valstybės narės leidžia importuoti mėsos produktus, sudarytus iš arba kuriuose yra paukščių, bėgiojančių paukščių, ūkiuose auginamų bei laukinių plunksnuočių mėsos, jeigu šių rūšių paukščių mėsa buvo apdorota vienu iš konkrečių apdorojimo metodų, nurodytų Sprendimo 2005/432/EB II priedo 4 dalies B, C ar D punktuose.
4 straipsnis
Valstybės narės iš dalies pakeičia prekybai taikomas priemones, kad jos atitiktų šį sprendimą, ir nedelsdamos atitinkamai paskelbia patvirtintas priemones. Apie tai jos nedelsdamos praneša Komisijai.
5 straipsnis
Šis sprendimas taikomas iki 2006 m. rugpjūčio 23 d.
6 straipsnis
Šis sprendimas skirtas valstybėms narėms.
Priimta Briuselyje, 2005 m. rugsėjo 8 d.